[{"text_idx": "#000001", "text": "The Home of Welsh Football"}, {"text_idx": "#000002", "text": "Online Courses, eLearning & Coaching"}, {"text_idx": "#000003", "text": "Online Courses, eLearning & Refereeing"}, {"text_idx": "#000006", "text": "Mae ca\u0302n enwoca Dafydd Iwan \u2018Yma o Hyd\u2019 wedi cael ei hail-fastro o\u2019r tapiau gwreiddiol a\u2019i hail-gymysgu gyda lleisiau\u2019r Wal Goch i greu\u2019r trac cyffrous a fydd yn anthem swyddogol ar gyfer ymddangosiad Cymru yng Nghwpan y Byd FIFA 2022."}, {"text_idx": "#000007", "text": "Gosodwyd meicroffonau cudd yn Stadiwm Dinas Caerdydd yn ystod y ddwy ge\u0302m yn erbyn Awstria a\u2019r Wcrain i recordio dros 70,000 o leisiau\u2019r Wal Goch yn cyd-ganu gyda Dafydd Iwan wrth i Gymru greu hanes a mynd drwodd i Gwpan y Byd am y tro cyntaf ers 1958."}, {"text_idx": "#000008", "text": "Mae\u2019r recordiad hefyd yn cynnwys lleisiau carfan Cymru wrth iddyn nhw ganu\u2019n llawn angerdd gyda Dafydd Iwan ar y cae wedi\u2019r fuddugoliaeth dros Wcrain \u2013 a sicrhawyd drwy gic-rydd Gareth Bale."}, {"text_idx": "#000009", "text": "Recordiwyd \u2018Yma o Hyd\u2019 yn wreiddiol gan Dafydd Iwan ac Ar Log yn 1983 fel ca\u0302n herfeiddiol i ddathlu goroesiad yr iaith Gymraeg a Chymru er gwaetha\u2019r holl elfennau yn eu herbyn. Mae\u2019n dathlu goroesiad un o ieithoedd hynaf y byd."}, {"text_idx": "#000010", "text": "Mae\u2019r ga\u0302n bellach yn gyfystyr a\u0302 llwyddiannau diweddar Timoedd Cenedlaethol Cymru, a bu Dafydd Iwan yng nghwmni\u2019r ddau di\u0302m \u2013 y merched a\u2019r dynion \u2013 i egluro arwyddoca\u0302d hanesyddol y geiriau."}, {"text_idx": "#000011", "text": "\u201cTyfodd \u2018Yma o Hyd\u2019 i fod yn fath o slogan cenedlaethol, a bellach mae\u2019r ga\u0302n a roddodd fodolaeth newydd iddo yn anthem swyddogol y Ti\u0302m Cenedlaethol ar gyfer Cwpan y Byd. Mae\u2019n freuddwyd amhosib wedi dod yn wir, ac y mae sain rhyfeddol y Wal Goch ar y trac newydd yn gyffrous ac ysbrydoledig. Mae\u2019r fersiwn yma o Yma o Hyd yn cofnodi achlysur arbennig iawn yn hanes Cymru, pan wnaeth angerdd lleisiau gwych y cefnogwyr helpu Cymru i gyrraedd Cwpan y Byd."}, {"text_idx": "#000012", "text": "Ni fydd gan unrhyw genedl arall ddim tebyg i hyn i ysbrydoli eu ti\u0302m ar y llwyfan mwyaf yn y byd. Felly, c\u2019mon Cymru, dewch inni ddangos i\u2019r byd ein bod ni yma!\u201d"}, {"text_idx": "#000013", "text": "Bydd y fideo swyddogol i fynd gyda\u2019r recordiad yn cael ei ryddhau ar sianelau digidol Gymdeithas Be\u0302l-droed Cymru ar Dachwedd 7fed. Yr un pryd, bydd Sain yn rhyddhaur trac i\u2019w ffrydio a\u2019i lawrlwytho ar y prif blatfformau digidol."}, {"text_idx": "#000014", "text": "Yr wythnos ganlynol, bydd Sain yn rhyddhau fersiwn ar CD a fydd hefyd yn cynnwys recordiad o\u2019r Wal Goch yn canu Hen Wlad fy Nhadau, ac a fydd ar gael mewn siopau ac i\u2019w archebu (pris manwerthu \u00a32.99) drwy , gydag unrhyw elw yn mynd tuag at adnoddau pe\u0302l-droed llawr gwlad."}, {"text_idx": "#000019", "text": "We use cookies to help us deliver our services. If you're happy to accept non-essential cookies please click accept, otherwise click reject. To find out more about the cookies we use, view our cookie policy."}]